Jakelussa mainituille

**Maksuvälinepetosdirektiivin kansallinen täytäntöönpano**

**Työryhmän asettaminen**

Oikeusministeriö on tänään asettanut työryhmän valmistelemaan maksuvälinepetosdirektiivin kansallista täytäntöönpanoa.

**Toimikausi**

Työryhmän toimikausi on 1.8.2020-31.12.2020.

**Tausta**

Euroopan parlamentin ja neuvoston direktiivi muihin maksuvälineisiin kuin käteisrahaan liittyvien petosten ja väärennysten torjunnasta ja neuvoston puitepäätöksen 2001/413/YOS korvaamisesta hyväksyttiin huhtikuussa 2019 ((EU) 2019/713). Jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 31.5.2021.

Direktiivi sisältää vähimmäissäännökset muihin maksuvälineisiin kuin käteisrahaan liittyvien petosten ja väärennysten säätämisestä rangaistavaksi ja näiden rikosten rangaistuksista. Direktiivillä korvataan neuvoston 28. päivänä toukokuuta 2001 tekemä puitepäätös 2001/413/YOS muihin maksuvälineisiin kuin käteisrahaan liittyvien petosten ja väärennysten torjunnasta.

Direktiivillä yhtenäistetään muihin maksuvälineisiin kuin käteisrahaan liittyvien petosten ja väärennysten torjuntaan liittyvää Euroopan unionin jäsenvaltioiden lainsäädäntöä. Direktiivillä pyritään vastaamaan muihin maksuvälineisiin kuin käteisrahaan liittyvien petosten ja väärennysten lisääntyvään vahingollisuuteen. Direktiivin tarkoituksena on teknologianeutraalisen sääntelyn saavuttaminen. Direktiivi kattaa myös esimerkiksi virtuaalivaluuttoja koskevat teot.

**Työryhmän tehtävät**

Työryhmän tehtävänä on arvioida, mitä lainsäädäntömuutoksia direktiivin täytäntöönpano edellyttää ja valmistella tämän perusteella tarvittavat lainsäädäntömuutokset. Työryhmän tulee arvioida myös muutosten taloudelliset vaikutukset. Työryhmän mietintö on laadittava hallituksen esityksen muotoon.

**Työryhmän kokoonpano**

Puheenjohtaja:

Lainsäädäntöneuvos Lena Andersson, oikeusministeriö

Jäsenet:

Erityisasiantuntija Joni Korpinen, oikeusministeriö

Hallitussihteeri Tiina Heinonen, valtiovarainministeriö

Poliisitarkastaja Juha Tuovinen, sisäministeriö

Rikostarkastaja Jarmo Koistinen, keskusrikospoliisi

Käräjätuomari Anu Juho, Helsingin käräjäoikeus

Aluesyyttäjä Johanna Hakanen, Etelä-Suomen syyttäjäalue

Asianajaja Maria Lundström, Suomen Asianajajaliitto

Professori Sakari Melander, Helsingin yliopisto

Työryhmän puheenjohtaja toimii myös työryhmän sihteerinä.

Työryhmä voi tarvittaessa kuulla asiantuntijoita.

**Kustannukset**

 Työryhmä hoitaa tehtävänsä virkatyönä.

Osastopäällikkö, ylijohtaja Ari-Pekka Koivisto

Yksikönpäällikkö, lainsäädäntöneuvos Jussi Matikkala

**JAKELU**

 Työryhmän puheenjohtaja ja jäsenet

**TIEDOKSI**

 Oikeusministeriö

* kansliapäällikkö
* viestintäyksikkö
* kriminaalipolitiikka- ja rikosoikeusosasto

Valtiovarainministeriö

Sisäministeriö

Keskusrikospoliisi

Valtakunnansyyttäjän toimisto

Etelä-Suomen syyttäjäalue

Helsingin käräjäoikeus

Helsingin yliopisto

Suomen Asianajajaliitto